Α4-0008/96

Πρόταση κανονισμού του Συμβουλίου που τροποποιεί τον κανονισμό (ΕΟΚ) αριθ. 1107/70 του Συμβουλίου περί ενισχύσεων που χορηγούνται στον τομέα των σιδηροδρομικών, οδικών και εσωτερικών πλωτών μεταφορών COM(95)0377 - C4-0390/95 - 95/0204(SYN)

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι έχοντας υπόψη τις αυξανόμενες απαιτήσεις στον τομέα της κινητικότητας και τις σχετιζόμενες μ´ αυτήν επιβαρύνσεις για τον άνθρωπο και το περιβάλλον καθώς και την εξαιρετικά άνιση κατανομή του κόστους ανάμεσα στα διάφορα μέσα μεταφοράς, πρέπει να δημιουργηθεί η δυνατότητα τα φιλικά προς το περιβάλλον μέσα μεταφοράς όπως οι συνδυασμένες μεταφορές, ο σιδηρόδρομος ή οι πλωτές οδοί, να λαμβάνουν περισσότερες ή μεγαλύτερες ενισχύσεις,

(Τροπολογία 2)

Αιτιολογική σκέψη 1β (νέα)

>Κείμενο μετά την ψηφοφορία στο ΕΚ>

ότι το σημερινό πλαίσιο της πολιτικής μεταφορών, το οποίο δεν μπόρεσε ακόμη να θέσει σε εφαρμογή τις προϋποθέσεις για υγιή ανταγωνισμό ανάμεσα στα διάφορα μέσα μεταφοράς και ότι δεν έχει ακόμα επιτευχθεί η δημοσιονομική ισορροπία στις επιχειρήσεις σιδηροδρόμων[semigr ]

(Τροπολογία 3)

Aιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι είναι απαραίτητο να προβλεφθούν κάποιες ενισχύσεις όσον αφορά το κόστος των εκμεταλλεύσεων των συνδυασμένων μεταφορών όχι μόνον για τρίτες χώρες αλλά και για τις χώρες μέλη της Ένωσης[semigr ] είναι επομένως αναγκαίο να αναπτυχθεί η ιδέα των ενισχύσεων προς τις συνδυασμένες μεταφορές υπέρ της διέλευσης των ορεινών περιοχών στην Ευρώπη και να διασφαλισθεί ότι το καθεστώς αυτό θα τεθεί σε ισχύ το 1996.

(Τροπολογία 4)

Αιτιολογική σκέψη 3β (νέα)

>Κείμενο μετά την ψηφοφορία στο ΕΚ>

ότι πρέπει να δοθεί ιδιαίτερη προσοχή στα νέα κράτη μέλη όσον αφορά τις μελλοντικές ενισχύσεις των συνδυασμένων μεταφορών[semigr ]

(Τροπολογία 5)

Πέμπτη αιτιολογική σκέψη

>Αρχικό κείμενο>

ότι η απόφαση του Συμβουλίου αριθ. 75/327/ΕΟΚ στην οποία αναφέρεται το άρθρο 4 του Κανονισμού 1107/70 έχει καταργηθεί βάσει της οδηγίας του Συμβουλίου αριθ. 91/440/ΕΟΚ της 29ης Ιουλίου 1991 για την ανάπτυξη των κοινοτικών σιδηροδρόμων(3), και ότι πρέπει, ως εκ τούτου, να καταργηθεί το άρθρο 4[semigr ]

_____________

(1) ΕΕ L 237 της 24.8.1991, σελ. 25

>Κείμενο μετά την ψηφοφορία στο ΕΚ>

ότι η απόφαση του Συμβουλίου αριθ. 75/327/ΕΟΚ στην οποία αναφέρεται το άρθρο 4 του Κανονισμού 1107/70 πρέπει να εξεταστεί στο πλαίσιο της σημερινής πολιτικής και οικονομικής πραγματικότητας και ότι στο πλαίσιο αυτό δεν πρέπει να βρεθούν σε μειονεκτική θέση οι συνδυασμένες και οι σιδηροδρομικές μεταφορές[semigr ]

(Τροπολογία 6)

ΑΡΘΡΟ 1, ΤΡΙΤΗ ΠΑΥΛΑ

Άρθρο 4 (κανονισμός (ΕΟΚ) αριθ. 1107/70)

>Αρχικό κείμενο>

- Το άρθρο 4 καταργείται.

>Κείμενο μετά την ψηφοφορία στο ΕΚ>

Διαγράφεται

(Τα επόμενα σημεία θα πρέπει να προσαρμοσθούν αναλόγως)

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση Κανονισμού του Συμβουλίου που τροποποιεί τον κανονισμό (ΕΟΚ) αριθ. 1107/70 του Συμβουλίου περί ενισχύσεων που χορηγούνται στον τομέα των σιδηροδρομικών, οδικών και εσωτερικών πλωτών μεταφορών CΟΜ(95)0377 - C4-0390/95 - 95/0204(SYN)

(Διαδικασία συνεργασίας - πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM (95)0377 - 95/0204(SYN) ((ΕΕ C 253 της 29.09.1995, σελ. 22)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189Γ, 75 παράγραφος 1 και 94 της Συνθήκης ΕΚ (C4-0390/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού (Α4- 0008/96),

1. εγκρίνει με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση επί της οποίας θα καταλήξει, τις τροποποιήσεις που ενέκρινε το Σώμα σύμφωνα με το άρθρο 189γ (α) της Συνθήκης ΕΚ[semigr ]

4. ζητεί να ανοίξει η διαδικασία συνεννόησης σε περίπτωση που το Συμβούλιο σκοπεύει να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να κάνει ουσιαστικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.